13. ΑΠΟΦΑΣΙΣ ΥΠΟΥΡΓΩΝ  ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ.23894 π.έ. της 5/22 Ιαν. 1953 (ΦΕΚ Β΄ 11)  Περί τροποποιήσεως υπ’ αριθ. 75430/1951 κοινής αποφάσεως επί του καθορισμού δικαιολογητικών μισθοδοσίας εργατοτεχνικού προσωπικού του Κρατικού Εργοστασίου Αεροπλάνων απουσιάζοντος λόγω ανυπαιτίου κωλύματος και εφ’ όσον το κώλυμα τούτο είναι ανυπαίτιος ασθένεια αυτού. Έχοντες υπ’ όψιν: α)το άρθρ. 40 του Νόμ. ΣΙΒ΄, β)το άρθρ. 4 παρ. 8 του Β.Δ. της 24.11.38 «περί κωδικοποιήσεως των περί Οικονομικής Υπηρεσίας Αεροπορίας διατάξεων», γ)την υπ’ αριθ. 75430/ 1951 κοινήν απόφασιν των Υπουργών Οικονομικών και Εθνικής Αμύνης, δ)την υπ’ αριθ. 15170/ 23.8.1952 απόφασιν Υπουργού Εθνικής Αμύνης «περί ημερομισθίου και ωρομισθίου προσωπικού Κ.Ε.Α.», ε)την υπ’ αριθ. 439/10.1.52 αναφοράν Κ.Ε.Α.: Αντικαθιστώμεν την προμνησθείσαν υπ’ αριθ. 75430/51 απόφασιν ημών ως κατωτέρω και καθορίζομεν τα δικαιολογητικά δια την καταβολήν μισθού εις απουσιάζοντας εργατοτεχνίτας του Κ.Ε.Α., λόγω ανυπαιτίου κωλύματος και εφ’ όσον το κώλυμα τούτο είναι ανυπαίτιος ασθένεια αυτού, ως κάτωθι: 1.Ιατρική γνωμάτευσις τεθεωρημένη παρά του Γενικού Διευθυντού του Κ.Ε.Α. 2.Απόσπασμα ημερησίας διαταγής του Κ.Ε.Α., εγκρινούσης τας ημέρας αποχής εκ της εργασίας. Ο προσδιορισμός των ημερών εις εκάστην περίπτωσιν θα γίνηται βάσει του χρόνου υπηρεσίας εκάστου παρά τω Κ.Ε.Α., ως ούτος εξάγεται εκ των εν τοις μητρώοις μεταβολών. 3.Ιδία μισθοδοτική κατάστασις, εις ην υπογράφωσιν οι δικαιούχοι δια την απόληψιν του δικαιώματος. ΙΙ.Παρά της Διευθύνσεως Προσωπικού του Κ.Ε.Α. θα τηρήται ειδικόν ευρετήριον, εις ο θα καταγράφηται πάσα, ως ανωτέρω, ασθένεια και ο χρόνος διαρκείας αυτής. ΙΙΙ.Εις το εκάστοτε εκδιδόμενον απόσπασμα ημερησίας διαταγής θα αναγράφηται, ότι ο ειρημένος εντός του έτους και μέχρι της ημερομηνίας της τελευταίας αποχής εκ της εργασίας, ην εγκρίνει η ημερησία διαταγή, απέσχε της υπηρεσίας επί τόσας ημέρας, λόγω ασθενείας. Δια του τρόπου τούτου η Γενική Διεύθυνσις του Κ.Ε.Α. εις περιπτώσεις συρροής ασθενειών θα χαρακτηρίζη την απόδοσιν του τεχνίτου και θα λαμβάνη μέτρα σχετικά με την σταδιοδρομίαν αυτού και την εν γένει υπηρεσίαν του. IV.Εις πάσαν άλλην περίπτωσιν, πλην της ασθενείας, ανυπαιτίου κωλύματος απαιτείται έκδοσις εκάστοτε διαταγής του Κ.Ε.Α., μετά των στοιχείων της προηγουμένης παραγράφου περί προγενεστέρας αποχής της εργασίας, προς χορήγησιν μισθού των άρθρ. 657 και 658 του Αστικού Κώδικος. V.Εν περιπτώσει αποχής εκ της εργασίας εργατοτεχνίτου ένεκεν ασθενείας, ούτος υποχρεούται αυθημερόν να ειδοποιήση περί τούτου το Τμήμα Προσωπικού Κ.Ε.Α. Ειδοποίησις γενομένη την επομένην, δεν δύναται να αποτελέση δικαιολογητικόν δια την προηγουμένην παρά της ημερομηνίας της υπό του ιατρού διαπιστώσεως της παθήσεως και εφ’ όσον αύτη επετέλει κώλυμα μεταβάσεως προς εργασίαν, εκτός εάν ο ιατρός ήθελε κρίνει δεδικαιολογημένην την απουσίαν από της πρώτης ημέρας αποχής εκ της εργασίας και ήθελε σημειώσει τούτο εν τη γνωματεύσει του. VI.Ο ιατρός μετά την εξέτασιν του ασθενούς και εφ’ όσον βεβαιωθή ότι η ασθένεια αυτού είναι ανυπαίτιος και επιβάλλεται η εκ της εργασίας αποχή τούτου, θα εκδώση σχετικήν βεβαίωσιν περί της ανικανότητος τούτου προς εργασίαν. Εις την βεβαίωσιν θα εμφαίνηται η ασθένεια του μισθωτού και ημερολογιακώς αι ημέραι, καθ’ ας επιβάλλεται η εκ της εργασίας αποχή αυτού. Αι βεβαιώσεις αύται δέον να εκδίδωνται μετά πάσης φειδούς παρά του ιατρού και μόνον εις περιπτώσεις απολύτου ανάγκης, παρέχεται δε εις την Γεν. Διεύθυνσιν του Κ.Ε.Α. το δικαίωμα, να αιτή κατά την κρίσιν της δια τηλεφωνήματος τον έλεγχον πάσης γνωματεύσεως παρά της Διευθύνσεως Υγειονομικής Υπηρεσίας του Γ.Ε.Α., ήτις εν τη περιπτώσει ταύτη θα ενεργή αυθημερόν. VII.Αι ιατρικαί βεβαιώσεις παραδίδονται υπό του ιατρού εις το Τμήμα Προσωπικού. Αντίγραφον των βεβαιώσεων τούτων, μεθ’ όλων των ενδείξεων, τηρεί το Τμήμα Προσωπικού εις τους ατομικούς φακέλλους εκάστου τεχνίτου, αναγράφει δε την σχετικήν μεταβολήν εις το μητρώον και εις την ειδικήν αυτού καρτέλλαν, αφ’ ου εισηγηθή την έκδοσιν ημερησίας διαταγής, ην μετά των πρωτοτύπων ιατρικών γνωματεύσεων διαβιβάζει εις την Διαχείρισιν Χρηματικού Κ.Ε.Α. (Γραφείον Πληρωμών Εργατικών), δια την σύνταξιν ιδίας καταστάσεως υπογραφομένης υπό των δικαιούχων, ως ανωτέρω καθορίζεται, δια την καταβολήν της δικαιουμένης αποζημιώσεως. Η ως άνω ημερησία διαταγή κοινοποιείται και εις την Υπηρεσίαν Ωρομετρήσεως, δια την σημείωσιν της μεταβολής. Ως είναι ευνόητον η Ωρομέτρησις δεν θα φέρη ως εργαζόμενον απόντα λόγω ασθενείας εργατοτεχνίτην, δοθέντος ότι η δικαιολόγησις τυχόν δικαιώματος τούτου θα γίνηται δι’ ιδίας καταστάσεως βάσει των καθοριζομένων ανωτέρω ιδίων δικαιολογητικών.    (Αντί της σελ. 71) Σελ. 71(α) Τεύχος 511-Σελ. 99 Κρατικό Εργοστάσιο Αεροπλάνων 38.Α.ζ.13   83 VIII.Δια τον υπολογισμόν του δικαιουμένου μισθού λαμβάνονται υπ’ όψιν αι εργάσιμοι ημέραι μέχρι ημίσεος μεν μηνός εις περίπτωσιν απουσίας μισθωτού εντός του πρώτου από της ενάρξεως της συμβάσεως εργασίας έτους και μετά δεκαήμερον παροχήν εργασίας, μέχρι δε ενός μηνός εις περίπτωσιν απουσίας εντός εκάστου έτους μετά την συμπλήρωσιν του πρώτου από της προσλήψεως. Καταβάλλεται δηλονότι εις τον μισθωτόν ό,τι ούτος θα εδικαιούτο λαμβάνειν, εάν ειργάζετο κανονικώς. Αι Κυριακαί και αι λοιπαί εκ του νόμου καθωρισμέναι αργίαι, δι’ ας δεν καταβάλλεται μισθός, δεν υπολογίζονται δια την καταβολήν του μισθού των άρθρ. 657 και 658 του Αστικού Κώδικος. ΙΧ.Κατά την δευτέραν παράγραφον του άρθρ. 657 του Α.Κ. ο εργοδότης δικαιούται να εκπέση παν ποσόν, όπερ ήθελε δικαιωθή ο μισθωτός λόγω υποχρεωτικής εκ του Νόμου Ασφαλίσεως. Ούτω το καταβαλλόμενον υπό του Ι.Κ.Α. ποσόν επιδόματος ασθενείας, δέον να εκπίπτηται και να καταβάλληται εις τον δικαιούχον η διαφορά εις βάρος του Δημοσίου, ήτις και θα μνημονεύηται επακριβώς εις την Ημερ. Διαταγήν. Χ.Το επίδομα του Ι.Κ.Α. συμφώνως τω άρθρ. 38 του Α.Ν. 1846/51 ανέρχεται εις ποσοστόν 50% του τεκμαρτού ημερομισθίου της ασφαλιστικής κλάσεως, εις ην ανήκει ο ησφαλισμένος, και καταβάλλεται και δια τας μη εργασίμους ημέρας. ΧΙ.Προς εξεύρεσιν της ασφαλιστικής κλάσεως δια τον ανωτέρω υπολογισμόν, λαμβάνεται υπ’ όψιν το τεκμαρτόν ημερομίσθιον της ασφαλιστικής κλάσεως, εις ην ανήκεν ο ησφαλισμένος κατά τας περισσοτέρας ημέρας εργασίας εκ των 30 τελευταίων ημερών της απασχολήσεώς του, διαρκούντος του ημερολογιακού έτους του αμέσως προηγουμένου εκείνου καθ’ ο έλαβεν χώραν η αναγγελία της ασθενείας. Εάν η ασθένεια οφείλεται εις εργατικόν ατύχημα ή εις επαγγελματικήν ασθένειαν εν μεν τη πρώτη περιπτώσει το τεκμαρτόν ημερομίσθιον της ασφαλιστικής κλάσεως εις ην ανήκεν ο ησφαλισμένος κατά την ημέραν του ατυχήματος, εν δε τη δευτέρα περιπτώσει κατά την τελευταίαν ημέραν της εργασίας. ΧΙΙ.Επί του καταβαλλομένου ποσού μισθού των άρθρ. 657 και 658 Α.Κ. ενεργούνται αι κανονικαί κρατήσεις ως και επί των λοιπών ημερομισθίων του εργατοτεχνικού προσωπικού. ΧΙΙΙ.Όπου εν τη παρούση αναφέρεται Ιατρός, νοείται ιατρός του Ι.Κ.Α. ή της Αεροπορικής Μονάδος.  Σελ. 72(α) Τεύχος 511-Σελ. 100 XIV.Ο καταλογισμός των καταβαλλομένων αποζημιώσεων γενήσεται επί του Κεφαλαίου και άρθρου του προϋπολογισμού Κ.Ε.Α., εφ’ ου καταλογίζονται κανονικώς τα καταβαλλόμενα ημερομίσθια των εργασίμων ημερών της εν λόγω κατηγορίας εργατοτεχνικού προσωπικού. XV.Μισθός των άρθρ. 657 και 658, του Αστικού Κώδικος οφείλεται ως γνωστόν εις το υπό το καθεστώς της ισχύος του Α.Κ. προσληφθέν εργατοτεχνικόν προσωπικόν Κ.Ε.Α., ήτοι εις προσληφθέν από της 23ης Φεβρ. 1946 και εφεξής. XVI.Η ισχύς της παρούσης άρχεται αφ’ ης και της αντικαθισταμένης υπ’ αριθ. 75430/1951 Κοινής Αποφάσεως ήτοι από της λήψεως της τελευταίας ταύτης υπό του Κ.Ε.Α.   